František, vojvoda bavorský

Jeho kráľovská výsosť František Bonaventura Adalbert Maria, vojvoda bavorský (narodený 14. júla 1933 v Mníchove ako Franz Bonaventura Maria Adalbert, Prinz von Bayern), s plným šľachtickým titulom Jeho kráľovská výsosť, vojvoda bavorský. František je hlavou rodu Wittelsbachovcov, bývalej vládnucej rodiny v bavorskom kráľovstve. Jeho meno pri narodení bolo Prinz von Bayern. V roku 1997 po otcovej smrti sa jeho priezvisko zmenilo na  Herzog von Bayern (vojvoda bavorský). František je pravnukom posledného bavorského kráľa Ľudovíta III., ktorý bol zosadený v roku 1918. Je tiež potomkom anglického kráľa Karola I. a tým pádom je medzi jakobitmi pokladaný za dediča rodu Stuartovcov a právoplatným vládcom Anglicka, Škótska a Írska, hoci on sám sa tohto práva nedomáha. Jakobiti boli priaznivci britského stuartovského panovníka Jakuba II., ktorému chceli po zosadení znovu pomôcť na tróny v Anglicku, Škótsku a Írsku. Neskôr pomáhali aj jeho synovi princovi Jakubovi Františkovi Stuartovi a vnukovi Karolovi Eduardovi Stuartovi. Slovo jakobita je odvodené z latinského Jacobus – Jakub.
náhľad|Erb bavorských kráľov

 Život 
náhľad|Palác Nymphenburg, pohľad zo zámockého parku
František sa narodil v Mníchove ako najstarší syn vojvodu Albrechta (*1905 – †1996) a jeho prvej ženy, grófky Márie Draškovičovej z Trakoštjanu, ktorá pochádzala z chorvátskej šľachtickej rodiny. Keďže Wittelsbachovci boli odporcami nacistického režimu v Nemecku, v roku 1939 vzal Františkov otec svoju rodinu do Maďarska. Štyri roky žili v Budapešti a potom sa koncom roka 1943 presťahovali na hrad Sárvár. V marci 1944 okupovalo nacistické Nemecko Maďarsko a 6. októbra 1944 bola celá rodina vrátane Františka uväznená. Boli poslaní do niekoľkých nacistických koncentračných táborov vrátane Oranienburgu a Dachau. Na konci apríla 1945 boli oslobodení americkou armádou. Po vojne získal František vysokoškolské vzdelanie v Benediktínskom opátstve v Ettalu. Potom študoval biznis manažment na univerzite v Mníchove a v Zürichu. František si v sebe rozvinul vášeň zbierať súčasné moderné umenie. Obrazy a grafiky z jeho súkromnej zbierky má natrvalo vypožičané mníchovská Pinakotéka a takto sú sprístupnené verejnosti. Svoju rozsiahlu súkromnú knižnicu venovanú umeniu 20. a 21. storočia venoval v roku 2009 mníchovskému Centrálnemu inštitútu pre dejiny umenia (Zentralinstitut für Kunstgeschichte). Vojvoda František je členom Medzinárodnej rady Múzea moderného umenia v New Yorku. Podľa nemeckého práva nie je v súčasnosti možné v Nemecku oficiálne používať kráľovské tituly, môžu sa však používať ako súčasť priezviska. František žije v apartmáne v Nymphenburskom paláci v Mníchove, bývalej letnej rezidencii bavorských kráľov. Vojvoda František je členom senátu mníchovskej univerzity a čestným členom Bavorskej akadémie vied a humanitných štúdií. Zastáva veľa čestných funkcií v občianskych i náboženských organizáciách v Bavorsku. Vojvoda František sa nikdy neoženil. Po jeho smrti sa jeho funkcie hlavy rodu Wittelsbachovcov presunú na jeho brata, princa Maxa, bavorského vojvodu. 

 Titul 
Vojvodov plný titul znie: „Jeho kráľovská výsosť František, vojvoda bavorský, franský a švábsky, gróf rýnsky.“ Podľa tradície František však neprevzal vyšší titul kráľa.

 Patronát 
 : Medzinárodný projekt obnovy sochy sv. Jána Nepomuckého v Divine. Projekt sa začal v roku 2016 generálnou obnovou pamiatky, ktorá bola zrealizovaná pod záštitou Veľvyslanectva Nemeckej Spolkovej republiky na Slovensku. Sochu na novom podstavci, tentoraz vychádzajúceho z analógie tvorby neskorého baroka, v piatok 2. júna 2017 odhalil Joachim Bleicker, veľvyslanec Spolkovej republiky Nemecko na Slovensku spolu so starostom Diviny Emilom Molkom a autorom projektu. Následne ju požehnal Mons. Tomáš Galis, žilinský diecézny biskup. Projekt sa vďaka patrónom a donorom stal medzinárodným. Pri príležitosti požehnania a odhalenia sochy vznikla aj odborná publikácia Príbeh svätojánsky, Socha svätého Jána Nepomuckého v Divine.

 Ocenenia 

 Dynastické rady a vyznamenania 
 okraj|22x22bod Wittelsbachovci: Rad sv. Huberta (Orden des Heiligen Hubertus), veľmajster
 okraj|22x22bod Wittelsbachovci: Domáci kráľovský bavorský rytiersky rad sv. Juraja (Königlich Bayerischer Haus-Ritter-Orden vom Heiligen Georg), veľmajster
 okraj|22x22bod Wittelsbachovci: Vojenský rad Maxa Jozefa (Militär-Max-Joseph-Orden), veľmajster
 okraj|22x22bod Wittelsbachovci: Záslužný rad bavorskej koruny (Verdienstorden der Bayerischen Krone), veľmajster
 okraj|22x22bod Wittelsbachovci: Dámsky rad Terézie (Theresienorden), veľmajster
 okraj|22x22bod Wittelsbachovci: Dámsky rad Alžbety (Elisabethorden), veľmajster

 Štátne vyznamenania 
 : Záslužný rad Spolkovej republiky Nemecko, veľkokríž 
 : Rád Božieho hrobu, veľkokríž s kolanou 
 okraj|22x22bod Maltézsky rád: Baili, veľkokríž 1. triedy 
 okraj|22x22bod Maltézsky rád: Maltézsky záslužný rad Pro Merito Melitensi, veľkokríž 
 : Národný rad za zásluhy, veľkokríž (2014)

 Ostatné dynastické rady 
 okraj|22x22bod Habsburgovci: Rád Zlatého rúna (1960)

 Referencie 

Kategória:Wittelsbachovci
Kategória:Dejiny Nemecka
Kategória:Šľachtické rody
Kategória:Bavorsko
Kategória:Rád Božieho hrobu
Kategória:Nositelia Rádu zlatého rúna
Kategória:Absolventi Univerzity v Zürichu